**John Michael Gaudreau** (s. 13. elokuuta 1993 Carneys Point, New Jersey) on yhdysvaltalainen jääkiekkoilija, pelipaikaltaan vasen laitahyökkääjä. Hän pelaa NHL-joukkue Columbus Blue Jacketsissa. Ennen NHL-uraansa Gaudreau pelasi muun muassa Hockey East -yliopistosarjassa, jossa hänet valittiin kertaalleen koko NCAA:n parhaaksi pelaajaksi. Hän edusti Yhdysvaltoja maailmanmestaruuskilpailuissa vuonna 2014.

Ura
---

### Seuraura

Gaudreau pelasi juniorina muun muassa Philadelphia Jr. Flyersissa, josta hän siirtyi kaudeksi 2009–2010 Team Comcast 18U:hun. Gaudreau oli joukkueen paras pistemies, maalintekijä ja syöttäjä tehopisteillä 29+29=58. Kaudeksi 2010–2011 hän siirtyi USHL-joukkue Dubuque Fighting Saintsiin, jonka paras pistemies ja maalintekijä Gaudreau oli pisteillä 36+36=72. Hän sijoittui koko liigan maalipörssissä toiseksi Indiana Icen Danill Tarasovin jälkeen ja pistepörssissä neljänneksi. Dubuque voitti kauden päätteeksi Clark Cupin ja Gaudreau valittiin USHL:n vuoden tulokkaaksi, toiseen tähdistökentälliseen ja tulokkaiden tähdistökentälliseen. Hän pelasi kauden aikana myös USHL:n tähdistöottelussa.

Calgary Flames varasi Gaudreaun neljännellä kierroksella 104. pelaajana NHL:n varaustilaisuudessa kesällä 2011. Vuosina 2011–2014 hän pelasi Boston Collegen jääkiekkojoukkueessa. Ensimmäisellä yliopistokaudellaan 2011–2012 Gaudreau oli joukkueensa toiseksi paras pistemies Chris Kreiderin jälkeen tehopisteillä 21+23=44, joilla hän jakoi Hockey Eastin maalipörssin viidennen sijan ja sijoittui pistepörssissä kuudenneksi. Gaudreau valittiin sarjan tulokkaiden tähdistökentälliseen, ja hän sai lopputurnauksen arvokkaimmalla pelaajalle myönnettävän Bill Flynn Trophyn. Boston voitti sekä Hockey Eastin että koko NCAA:n mestaruuden. Kaudella 2012–2013 Gaudreau voitti Hockey Eastin pistepörssin ja sijoittui maalipörssissä toiseksi joukkuetoverinsa Steven Whitneyn jälkeen pisteillä 21+30=51. Hänet valittiin kauden päätteeksi sarjan vuoden pelaajaksi ja ensimmäiseen tähdistökentälliseen. Gaudreau oli ehdolla myös koko NCAA:n parhaalle pelaajalle myönnettävän Hobey Baker Awardin voittajaksi, mutta palkinnon voitti St. Cloud Staten Drew LeBlanc.

Gaudreau voitti kaudella 2013–2014 Hockey Eastin ja koko NCAA:n piste-, maali- ja syöttöpörssin tehopisteillä 36+44=80. Bill Arnoldin ja Kevin Hayesin kanssa tehokkaan ketjun muodostaneen Gaudreaun pistemäärä oli suurin sitten kauden 2002–2003, jolloin Peter Sejna teki 82 tehopistettä. Hän teki vähintään yhden tehopisteen 31 peräkkäisessä ottelussa, jolla hän jakaa Hockey Eastin kaikkien aikojen ennätyksen Paul Kariyan kanssa. Gaudreau valittiin kauden päätteeksi Hockey Eastin ensimmäiseen tähdistökentälliseen, ja hän voitti Hobey Baker Awardin.

Viimeisen yliopistokautensa 2013–2014 jälkeen Gaudreau teki huhtikuussa 2014 kaksivuotisen tulokassopimuksen Calgary Flamesin kanssa. Hän pelasi ensimmäisen NHL-ottelunsa runkosarjan viimeisellä kierroksella 13. huhtikuuta 2014 vieraissa Vancouver Canucksia vastaan. Gaudreau sai ottelussa jääaikaa 15.11 minuuttia, ja hän teki ensimmäisellä laukauksellaan NHL-uransa avausmaalin. Lokakuussa 2016 Gaudreau teki Calgaryn kanssa ison sopimuksen joka on 6 vuoden mittainen ja arvoltaan 40,5 miljoonaa dollaria.

Heinäkuussa 2022 Gaudreau teki vapaana agenttina [[Columbus Blue Jacketsin kanssa seitsemän vuoden mittaisen ja arvoltaan yhteensä 68,25 miljoonan dollarin arvoisen sopimuksen.

### Maajoukkueura

Gaudreau pelasi Yhdysvaltain maajoukkueessa alle 20-vuotiaiden MM-kilpailuissa vuonna 2013, jolloin Yhdysvallat voitti maailmanmestaruuden. Hän voitti turnauksen maalipörssin ja jakoi Yhdysvaltain sisäisen pistepörssin voiton Jacob Trouban ja J. T. Millerin kanssa. Gaudreau valittiin turnauksen tähdistökentälliseen ja joukkueensa top-3-pelaajaksi.

Gaudreau on edustanut Yhdysvaltoja kerran World Cupissa ja kolmesti MM-kilpailuissa. Hänellä on MM-pronssia vuodelta 2018.

Pelityyli
---------

Gaudreau on pelipaikaltaan vasen laitahyökkääjä. Hänen vahvuuksiinsa kuuluu hyökkäyspään pelaaminen, luistelu, kiekollinen peli ja luovuus. Gaudreaun heikkouksiin kuuluu pieni koko ja hänen tulisi olla myös hieman itsekkäämpi kiekon kanssa. Hän on hyvä luistelija.

Perhe
-----

Gaudreau on isänsä puolelta kanadanranskalainen, mutta ei itse puhu ranskaa. Hänen ranskankielisen isänsä vanhemmat ovat lähtöisin Quebecistä. Gaudreaun pikkuveli Matthew pelaa Boston Collegen yliopistojoukkueessa.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2010–2011 | Dubuque Fighting Saints | USHL | 60 | 36 | 36 | 72 | 36 | 11 | 5 | 6 | 11 | 6 | Kakkostähdistö |
| 2011–2012 | Boston College | NCAA | 44 | 21 | 23 | 44 | 10 | – | – | – | – | – |
| 2012–2013 | Boston College | NCAA | 35 | 21 | 30 | 51 | 29 | – | – | – | – | – | Ykköstähdistö |  |  |  |  |  | JMM | 7 | 7 | 2 | 9 | 4 | Ykköstähdistö |
| 2013–2014 | Boston College | NCAA | 40 | 36 | 44 | 80 | 14 | – | – | – | – | – | Ykköstähdistö |  |  |  |  |  | MM | 8 | 2 | 8 | 10 | 2 |
|  | Calgary Flames | NHL | 1 | 1 | 0 | 1 | 0 | – | – | – | – | – |
| 2014–2015 | Calgary Flames | NHL | 80 | 24 | 40 | 64 | 14 | 11 | 4 | 5 | 9 | 6 |
| 2015–2016 | Calgary Flames | NHL | 79 | 30 | 48 | 78 | 20 | – | – | – | – | – |
| 2016–2017 | Calgary Flames | NHL | 72 | 18 | 43 | 61 | 4 | 4 | 0 | 2 | 2 | 0 |  |  |  |  |  |  | WCup | 3 | 2 | 2 | 4 | 0 |
|  |  |  |  |  |  |  |  |  |  |  |  |  |  |  |  |  |  |  | MM | 8 | 6 | 5 | 11 | 0 |
| 2017–2018 | Calgary Flames | NHL | 80 | 24 | 60 | 84 | 26 | – | – | – | – | – |  |  |  |  |  |  | MM | 10 | 1 | 8 | 9 | 12 |
| 2018–2019 | Calgary Flames | NHL | 82 | 36 | 63 | 99 | 24 | 5 | 0 | 1 | 1 | 2 |  |  |  |  |  |  | MM | 6 | 1 | 1 | 2 | 2 |
| 2019–2020 | Calgary Flames | NHL | 70 | 18 | 40 | 58 | 12 | 10 | 4 | 3 | 7 | 0 |
| 2020–2021 | Calgary Flames | NHL | 56 | 19 | 30 | 49 | 6 | – | – | – | – | – |
| 2021–2022 | Calgary Flames | NHL | 82 | 40 | 75 | 115 | 26 | 12 | 3 | 11 | 14 | 2 |
| 2022–2023 | Columbus Blue Jackets | NHL | 80 | 21 | 53 | 74 | 22 | – | – | – | – | – |
| 10 kautta | yhteensä | NHL | 682 | 231 | 452 | 683 | 154 | 42 | 11 | 22 | 33 | 10 |

Lähteet
-------

* Johnny Gaudreau The Internet Hockey Databasessa (englanniksi)
* Johnny Gaudreau *Elite Prospects*. Everysport Media Group AB.  (englanniksi)

### Viitteet

1. ↑  Gaudreau haluaa lempinimensä urheiluvaatteisiin  14.1.2015. Jatkoaika.com. Viitattu 15.1.2015.
2. 1 2 3  Johnny Gaudreau The Internet Hockey Databasessa (englanniksi)
3. 1 2 3 4 5 6  Johnny Gaudreau *Elite Prospects*. Everysport Media Group AB.  (englanniksi)
4. ↑  Sportak, Randy: Johnny Gaudreau fails to fly by Paul Kariya's NCAA mark  22.8.2012. Calgary Sun.  Arkistoitu 18.3.2014. Viitattu 5.11.2014. (englanniksi)
5. ↑  Flames sign forwards Bill Arnold and Johnny Gaudreau  11.4.2014. CALGARY, AB:  Calgary Flames. Viitattu 5.11.2014. (englanniksi)
6. ↑  Boxscore – Calgary Flames – NHL.com  13.4.2014. Calgary Flames. Viitattu 5.11.2014. (englanniksi)
7. ↑
8. ↑
9. ↑  Johnny Gaudreau – The Hockey News (englanniksi)
10. ↑  Bio – TSN tsn.ca. Viitattu 5.12.2014. (englanniksi)
11. ↑  Gaudreau remercie Hartley *TVA Sports*. Viitattu 23.8.2022. (ranskaksi)


|  |  |  |
| --- | --- | --- |
| Edeltäjä:**Anže Kopitar** | **Lady Byng Memorial Trophyn voittaja**2017 | Seuraaja:**William Karlsson** |

|  |  |  |
| --- | --- | --- |
| 

|  |  |
| --- | --- |
| Auktoriteettitunnisteet Muokkaa Wikidatassa | 
* VIAF
* WorldCat

 |

 |